ফরাসি আল্পস এর মরিয়েন উপত্যকা হতে প্রাপ্ত, *ফেনজাইট ও ক্লোরাইট* এর তুলনামূলক গাঢ় পট্টিবিশিষ্ট কোয়ার্টজাইট এর নমুনা
কোয়ার্টজাইটের দানাদার, কাঁচসদৃশ, শিরিষ কাগজের ন্যায় পৃষ্ঠ থাকতে পারে।
**কোয়ার্টজাইট** (ইংরেজি: Quartzite) একটি অস্তরীভূত রূপান্তরিত শিলা, যা আদি অবস্থায় বিশুদ্ধ স্ফটিক বা কাঁচসদৃশ বেলেপাথর রূপে বিদ্যমান থাকে। সচরাচর ওরোজেনিক বলয়ের টেকটোনিক সংকোচনজনিত কারণে সৃষ্ট উত্তাপ এবং চাপের কারণে বেলেপাথর রূপান্তরিত হয়ে কোয়ার্টজাইটে পরিণত হয়। বিশুদ্ধ কোয়ার্টজাইট সাধারণত সাদা থেকে ধূসর বর্ণের হয়ে থাকে, যদিও আয়রন অক্সাইড ({\displaystyle {\ce {Fe\_2O\_3}}}) এর পরিমাণের ভিন্নতার কারণে, কোয়ার্টজাইটে গোলাপি ও লাল রঙের বিভিন্ন প্রকরণও পরিলক্ষিত হয়। অন্যান্য রঙ, যেমন- হলুদ, সবুজ, নীল এবং কমলা রঙ দেখা যায় অন্যান্য খনিজের উপস্থিতির কারণে।

যখন বেলেপাথর আরও শক্ত হয়ে কোয়ার্টাজাইটে পরিণত হয়, তখন প্রতিটি কোয়ার্টজ কণা পুনঃকেলাসিত হয়ে পূর্ববর্তী সংযোজক পদার্থের (*cementing material*) সাথে মিশে কোয়ার্টজ স্ফটিকের একটি জমাটবদ্ধ মোজাইক গঠন করে। এই রূপান্তর প্রক্রিয়ায় (*metamorphism*) বেলেপাথরের আদি গঠনবিন্যাস এবং পাললিক কাঠামোর সম্পূর্ণ বা প্রায় সম্পূর্ণ অংশই বিলুপ্ত হয়ে যায়। দানাদার, শিরিষ কাগজের মত পৃষ্ঠ দেখতে কাঁচের মত মসৃণ হয়ে যায়। অনেক ক্ষেত্রেই পুনঃকেলাসকরণ ও রূপান্তর প্রক্রিয়া চলাকালে, নগণ্য পরিমাণে পূর্ববর্তী সংযোজক পদার্থ, আয়রন অক্সাইড, সিলিকা, কার্বোনেট এবং কাদামাটি রয়ে যায়। এ কারণে কোয়ার্টজাইটের ভেতরে ডোরা (*streaks*) ও লেন্স (*lenses*) তৈরি হয়ে থাকে।

অর্থোকোয়ার্টজাইট হচ্ছে অতি বিশুদ্ধ কোয়ার্টজ বেলেপাথর, যা মসৃণ-বৃত্তাকার কোয়ার্টজ কণা দ্বারা গঠিত ও সিলিকা দ্বারা দৃঢ়ভাবে সংযুক্ত। অধিকাংশ ক্ষেত্রেই অর্থোকোয়ার্টজাইট হচ্ছে ৯৯% {\displaystyle {\ce {SiO\_2}}} এবং তার সাথে অল্প পরিমাণে আয়রন অক্সাইড ও সনাক্তের প্রায় অযোগ্য এমন হারে *জিরকন*, *রুটাইল* এবং *ম্যাগনেটাইট* এর মত খনিজের মিশ্রণ। যদিও এতে কিছু জীবাশ্ম উপস্থিত থাকে, তবে এর প্রকৃত গঠনবিন্যাস ও পাললিক কাঠামো সংরক্ষিতই থাকে।

এই শব্দটি আবার কোয়ার্টজ দ্বারা সংযোজিত *কোয়ার্টজ অ্যারেনাইট* বোঝাতেও প্রচলিতভাবে ব্যবহৃত হয়, এবং গবেষণা সাহিত্যে উভয়েরই ব্যবহার পাওয়া যায়। সচরাচর এদের মধ্যে পার্থক্য করা হয় এভাবে যে (যেহেতু এরা আসলে একে অপরের ধাপবিন্যাস মাত্র), *রূপান্তরিত কোয়ার্টজাইট* এত বেশি দৃঢ়ভাবে সংযোজিত (*cemented*), *ডায়াজেনেটিক* ভাবে পরিবর্তিত (ভূতত্ত্ব বিজ্ঞান অনুসারে *ডায়াজেনেসিস* হচ্ছে, পলল হতে জমাট বেঁধে শিলায় রূপান্তরিত হওয়ার সময় সংঘটিত ভৌত, রাসায়নিক এবং জৈবিক পরিবর্তন; তবে আবহাওয়া ও রূপান্তরজনিত (*metamorphic*) পরিবর্তন এর অন্তর্ভুক্ত নয়), এবং রূপান্তরিত (*metamorphosized*) যে, এদের চিড় ধরে কণার গঠনকাঠামো'র সীমানার (*grain boundary*) সাথে অনুপ্রস্থ বা আড়াআড়িভাবে, সীমানার চারপাশ দিয়ে নয়।

কোয়ার্টজাইট রাসায়নিক ক্ষয় প্রতিরোধী এবং প্রায়শই শৈলশিরা ও প্রতিরোধী গিরিশীর্ষ গঠন করে থাকে। এই শিলায় বিদ্যমান প্রায় বিশুদ্ধ সিলিকা মাটির জন্য খুব সামান্য উপাদানের যোগান দেয়; ফলস্বরূপ, কোয়ার্টজাইট গঠিত শৈলশিরাসমূহ অধিকাংশ ক্ষেত্রেই অনাবৃত অথবা খুব পাতলা মাটির স্তর ও যৎসামান্য (যদি থাকে) গাছপালায় আবৃত থাকে।

ব্যুৎপত্তি
----------

*কোয়ার্টজাইট* (ইংরেজি: *quartzite*) শব্দটি এসেছে জার্মান: Quarzit থেকে।

প্রাপ্তিস্থান
-------------

কানাডার ব্রিটিশ কলাম্বিয়া প্রদেশের কাকওয়া প্রাদেশিক উদ্যানের পরিত্যাক্ত কোয়ার্টজাইট খনি
যুক্তরাষ্ট্রের পেনসিলভেনিয়া, ওয়াশিংটন ডিসি এলাকা, দক্ষিণ ডাকোটা'র পূর্বাঞ্চল, মধ্য টেক্সাস, দক্ষিণ-পশ্চিম মিনেসোটা, উইসকনসিনের বারাবু রেঞ্জ এর *ডেভিল'স লেক প্রাদেশিক উদ্যান*, ইউটা এর *সল্ট লেক সিটি'*র নিকটবর্তী *ওয়াসাচ রেঞ্জ*, *অ্যাপালেশিয়ান পর্বতমালা* সহ অন্যান্য পাহাড়ি অঞ্চলে শৈলশিরা হিসেবে কোয়ার্টজাইটের উপস্থিতি লক্ষ্য করা যায়। অ্যারিজোনা'র মোরেন্সি তামার খনিতেও কোয়ার্টজাইটের দেখা মেলে। পশ্চিম অ্যারিজোনার *কোয়ার্টজসাইট* শহরটির নাম এসেছে অ্যারিজোনা ও দক্ষিণ-পূর্ব ক্যালিফোর্নিয়ায় অবস্থিত পর্বতসমূহে বিদ্যমান কোয়ার্টজাইটের নাম থেকে। পূর্ব আইডাহো'র কুর দা'লেন (*Coeur d'Alene*) জেলার অন্তর্ভুক বলয় অধিগুচ্ছে (*belt supergroup*) কাঁচসদৃশ এক ধরনের *ভিট্রিয়াস কোয়ার্টজাইট* এর সন্ধান পাওয়া যায়।

যুক্তরাজ্যে, লঙ মিন্ড থেকে ৬ কি.মি. উত্তর-পূর্বে, দক্ষিণ শ্রপশারের পন্টসফোর্ড-লিন্‌লি ফল্টের (*Pontesford-Linley fault*) সাথে সমান্তরালে, *স্টাইপারস্টোন্‌স* (আদি অর্ডোভিশিয়ান - আরেনিগ উপযুগ, প্রায় ৫ কোটি বছর আগে) নামক কোয়ার্টজাইট গঠিত একটি ভঙ্গুর শৈলশিরা দেখতে পাওয়া যায়। এছাড়াও ইংল্যান্ডে ক্যাম্ব্রীয় "রিকিন কোয়ার্টজাইট" (শ্রপশায়ারে) এবং ক্যাম্ব্রীয় "হার্টশিল কোয়ার্টজাইট" (নানিটন এলাকায়) পাওয়া যায়। ওয়েলস এ, *হোলিহেড পর্বত* এবং অ্যাঙ্গেল্‌সি'র *পবিত্র দ্বীপ* এর অধিকাংশ স্থানজুড়ে প্রাক-ক্যাম্ব্রীয় কোয়ার্টজাইট-গঠিত চমৎকার কিছু খাড়া পর্বতচূড়া ও পর্বতগাত্র দেখতে পাওয়া যায়। স্কটিশ উচ্চভূমিতে, স্কাই (*Skye*) থেকে দক্ষিণ–পশ্চিম দিকবর্তী এরিবল হ্রদ (*Loch Erribol*) হতে সংকীর্ণ অঞ্চলজুড়ে দূর উত্তর–পশ্চিমে অবস্থিত *ময়েন ধাক্কা বলয়* (*Moine Thrust Belt*) পর্যন্ত, বেশ কয়েকটি পর্বত (যেমন- *ফয়েনাভেন*, *আর্কেল*) ক্যাম্ব্রীয় কোয়ার্টজ দ্বারা গঠিত। আয়ারল্যান্ডের উত্তর-পশ্চিমাঞ্চল জুড়ে কোয়ার্টজাইট পাওয়া যায়, যার মধ্যে ডনেগাল (*Donegal*) এর এরিগাল (*Errigal*) পর্বত সবচেয়ে উল্লেখযোগ্য স্থান।

মহাদেশীয় ইউরোপে, *রেনিশ মাসিফ* (*Rhenish Massif*; *রেনিশ স্লেট পর্বতমালা*) ও জার্মান মধ্যাঞ্চলীয় উচ্চভূমি হতে পশ্চিম চেক প্রজাতন্ত্র পর্যন্ত, কতগুলো স্থানীয়ভাবে বিচ্ছিন্ন, ভূ-পৃষ্ঠীয় স্তরে অবস্থিত কোয়ার্টজাইট খনি দেখতে পাওয়া যায়। যেমন- তাউনুস (*Taunus*) এবং হাট্‌স (*Harz*) পর্বতমালা। পোল্যান্ডে ভূ-পৃষ্ঠ স্তরে কোয়ার্টজাইটের খনির দেখা পাওয়া যায় *শ্‌ভিয়েতক্‌জেশ্‌কিয়ে পর্বতমালায়* (*Świętokrzyskie Mountains*; ইংরেজিতে অনেক সময় *পবিত্র ক্রুশ পর্বতমালা* বলা হয়)।

কানাডার অন্টারিওতে, *লা ক্লশ* (*La Cloche*) পর্বতমালা মূলত শ্বেত কোয়ার্টজাইট দ্বারা গঠিত। মোজাম্বিকের সর্বোচ্চ শৃঙ্গ *মন্টে বিঙ্গা* (*Monte Binga;* ২৪৩৬ মিটার)- সহ চিমানিমানি মালভূমি'র চারপাশের অঞ্চল খুব শক্ত, বিবর্ণ ধূসর, প্রাক-ক্যাম্ব্রীয় কোয়ার্টজাইট দ্বারা গঠিত। রান্নাঘরের কাউন্টারটপ হিসেবে ব্যবহারের জন্য ব্রাজিলে খনি থেকে কোয়ার্টজাইট উত্তোলন করা হয়।

ব্যবহার
-------

দক্ষিণ আফ্রিকা'র স্টেলেনবশে প্রাপ্ত দ্বিমুখী হাত-কুঠার
কোয়ার্টজাইট একটি আলংকারিক পাথর। এটা দেওয়ালে, ছাদের টালি হিসেবে, মেঝেতে কিংবা সিঁড়ির ধাপ তৈরিতে ব্যবহার করা যায়। রান্নাঘরের কাউন্টারটপ হিসেবে এর ব্যবহার দ্রুত বর্ধনশীল। এটা গ্রানাইটের তুলনায় অধিকতর দৃঢ় এবং দাগ প্রতিরোধী। বিচূর্ণ কোয়ার্টজাইট অনেক সময় সড়ক নির্মাণে ব্যবহৃত হয়। উচ্চ বিশুদ্ধতার কোয়ার্টজাইট ফেরোসিলিকন, বাণিজ্যিক সিলিকা বালু, সিলিকন এবং সিলিকন কার্বাইড প্রস্তুতিতে ব্যবহৃত হয়। পুরা প্রস্তর যুগে (*paleolithic age*) পাথরের সরঞ্জাম তৈরির কাজে, ফ্লিন্ট, কোয়ার্টজ এবং অন্যান্য প্রস্তরজাতীয় কাঁচামালের সাথে কোয়ার্টজাইটও ব্যবহার করা হত।

নিরাপত্তা
---------

কোয়ার্টজাইট যেহেতু সিলিকা'র একটি রূপভেদ, সেজন্য বিভিন্ন কর্মক্ষেত্রের জন্য এটি উদ্বেগের সম্ভাব্য কারণ হয়ে দাঁড়াতে পারে। প্রাকৃতিক ও উৎপাদিত প্রস্তরজাত পণ্যের ছেদন, পেষণ, খোদাই, গর্ত কিংবা পলিশ করার সময় এগুলো থেকে ক্ষতিকর ক্ষুদ্র সিলিকা কণা বাতাসে মিশে শ্রমিকদের শ্বাস-প্রশ্বাসের সাথে দেহে প্রবেশ করতে পারে। শ্বসনযোগ্য স্ফটিকাকৃতির সিলিকা একটি স্বীকৃত *কার্সিনোজেন* বা ক্যান্সার উদ্রেককারী পদার্থ এবং ফুসসুসের অন্যান্য রোগ যেমন- *সিলিকোসিস* [en] এবং *পালমোনারি ফাইব্রোসিস* [en]।

গ্যালারি
--------

* যুক্তরাষ্ট্রের ইউটা প্রদেশের ক্যাশ কাউন্টির টোনি গ্রোভ হ্রদের পূর্বদিকে, সোয়ান পর্বতের উন্মুক্ত কোয়ার্টজাইট (অর্ডোভিশিয়ান)যুক্তরাষ্ট্রের ইউটা প্রদেশের ক্যাশ কাউন্টির টোনি গ্রোভ হ্রদের পূর্বদিকে, সোয়ান পর্বতের উন্মুক্ত কোয়ার্টজাইট (অর্ডোভিশিয়ান)
* যুক্তরাষ্ট্রের নেভাডা অঙ্গরাজ্যের হোয়াইট পাইন কাউন্টির ডোসো ডয়াবি'র শীর্ষে, প্রসপেক্ট পর্বতের কোয়ার্টজাইট।যুক্তরাষ্ট্রের নেভাডা অঙ্গরাজ্যের হোয়াইট পাইন কাউন্টির ডোসো ডয়াবি'র শীর্ষে, প্রসপেক্ট পর্বতের কোয়ার্টজাইট।
* সালাঙেন, দক্ষিণ ট্রমস, নরওয়ে তে প্রাপ্ত কোয়ার্টজাইট; এখানে প্রলম্বিত কেলাস দৃশ্যমান, যা উচ্চ বিকৃতির অঞ্চলের সাথে সম্পর্কিতসালাঙেন, দক্ষিণ ট্রমস, নরওয়ে তে প্রাপ্ত কোয়ার্টজাইট; এখানে প্রলম্বিত কেলাস দৃশ্যমান, যা উচ্চ বিকৃতির অঞ্চলের সাথে সম্পর্কিত
* সালাঙেন, দক্ষিণ ট্রমস, নরওয়ে তে প্রাপ্ত কোয়ার্টজাইট এর একটি পাতলা খণ্ড; এখানে দৃশ্যমান প্রলম্বিত কেলাস উচ্চ বিকৃতির (strain) অঞ্চলের সাথে সম্পর্কিতসালাঙেন, দক্ষিণ ট্রমস, নরওয়ে তে প্রাপ্ত কোয়ার্টজাইট এর একটি পাতলা খণ্ড; এখানে দৃশ্যমান প্রলম্বিত কেলাস উচ্চ বিকৃতির (*strain*) অঞ্চলের সাথে সম্পর্কিত

আরও দেখুন
---------

* নব্যরূপান্তরবাদ

তথ্যসূত্র
---------

1. ↑  Essentials of Geology, 3rd Edition, Stephen Marshak, p 182
2. 1 2  Powell, Darryl। "Quartzite"। Mineral Information Institute। ২০০৯-০৩-০২ তারিখে মূল থেকে আর্কাইভ করা। সংগ্রহের তারিখ ২০০৯-০৯-০৯।
3. 1 2 3
4. ↑  Ireland, H. A. (১৯৭৪)। "Query: Orthoquartzite????"। *Journal of Sedimentary Petrology*। **44** (1): 264–265। ডিওআই:10.1306/74D729F0-2B21-11D7-8648000102C1865D।
5. ↑    ওয়েব্যাক মেশিনে আর্কাইভকৃত মে ১২, ২০০৭ তারিখে
6. ↑  Natural history – Minnesota's geology – SNAs: Minnesota DNR  ওয়েব্যাক মেশিনে আর্কাইভকৃত মার্চ ৯, ২০১০ তারিখে. Dnr.state.mn.us (2000-02-17). Retrieved on 2011-06-05.
7. ↑  Geology by Lightplane. Geology.wisc.edu (1923-07-13). Retrieved on 2011-06-05.
8. ↑  John W Gottman, *Wasatch quartzite: A guide to climbing in the Wasatch Mountains,* Wasatch Mountain Club (1979) আইএসবিএন ০-৯১৫২৭২-২৩-৭
9. ↑  "Quartzite"। ২১ মে ২০০৯। Archived from the original on ২১ মে ২০০৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
10. ↑  Kennedy, B. A. (ed.). *Surface Mining*, Chapter 9.4: Case Studies: Morenci/Metcalf  ওয়েব্যাক মেশিনে আর্কাইভকৃত ২০০৭-০৬-২৫ তারিখে Society for Mining, Metallurgy, and Exploration, Undated Accessed May 28, 2007
11. ↑  White, B.G. and Winston, D. 1982, The Revett/St Regis "transition zone" near the Bunker Hill mine, Coeur d’Alene district, Idaho: Idaho Bureau of Mines and Geology Bulletin 24
12. ↑  Veena (২০০৯)। *Understanding Geology*। Discovery Publishing House। পৃষ্ঠা 145–। আইএসবিএন 978-81-8356-461-8। সংগ্রহের তারিখ ৫ জুন ২০১১।
13. ↑  John Blunden, (1975), *The mineral resources of Britain: a study in exploitation and planning*, p. 281.
14. ↑  Krukowski, Stanley T. (২০০৬)। "Specialty Silica Materials"। Jessica Elzea Kogel; Nikhil C. Trivedi; James M. Barker; Stanley T. Krukowski। *Industrial minerals & rocks: commodities, markets, and uses* (7 সংস্করণ)। Society for Mining, Metallurgy, and Exploration (U.S.)। পৃষ্ঠা 842। আইএসবিএন 0-87335-233-5।
15. ↑
16. ↑  *Hazard Alert - Worker Exposure to Silica during Countertop Manufacturing, Finishing and Installation* (পিডিএফ)। DHHS (NIOSH)। পৃষ্ঠা 2। সংগ্রহের তারিখ ২৭ নভেম্বর ২০১৯।
17. ↑  "Silica (crystalline, respirable)"। *OEHHA*। California Office of Environmental Health Hazard Assessment। সংগ্রহের তারিখ ২৭ নভেম্বর ২০১৯।
18. ↑  *Arsenic, Metals, Fibres and Dusts. A Review of Human Carcinogens* (পিডিএফ) (100C সংস্করণ)। International Agency for Research on Cancer। ২০১২। পৃষ্ঠা 355–397। আইএসবিএন 978-92-832-1320-8। সংগ্রহের তারিখ ২৭ নভেম্বর ২০১৯।

বহিঃসংযোগ
---------


উইকিমিডিয়া কমন্সে **কোয়ার্টজাইট** সংক্রান্ত মিডিয়া রয়েছে।

Wikisource has the text of the 1911 *Encyclopædia Britannica* article ***কোয়ার্টজাইট***.

* R. V. Dietrich's GemRocks: Quartzite
* CSU Pomona Geology: Quartzite
* Cowen's "The First Geologists" (chapter on Stone Age/*Homo habilis* use of quartzite)
* Minnesota Department of Natural Resources : Natural History: Minnesota's geology
* Wisconsin's Baraboo Syncline (map and aerial photos of Baraboo quartzite quarries)
* South Dakota 2002 Mineral Summary: Production, Exploration and Environmental Issues (including 2002 quartzite production)
* Big Sioux River: History of Sioux Falls and Quartzite Photos